**Bål i naturen**

Når man er ute på tur er det spesielt hyggelig å kunne fyre opp et bål. Det kan både gi varme om kvelden og fungere som et sted å varme mat, i tillegg til å være et tradisjonelt innslag på tur. Men før man tenner opp et bål er det viktig å kjenne til reglene rundt bålfyring.

**Generelt bålforbud**

I Norge er det Generelt bålforbud mellom 15. April og 15. September. Etter nye regler er dette forbudet utvidet til ikke bare å gjelde skog, men også all annen utmark. Dette er fordi ild sprer seg utrolig fort i tørr natur enten det er skog eller annen utmark. Samtidig er det åpnet for at man kan fyre opp bål innenfor det generelle bålforduet dersom det *åpentbart ikke er noen brannfare*. Husk at også engangsgriller kan representere en brannfare!

I nasjonalparker er det ofte strengere regler rundt båltenning, og man bør derfor undersøke hvilke regler som gjelder for det stedet man tenker å brenne bål.

**Bål på bart fjell**

Ikke tenn bål på bart fjell! Dette er ulovlig i Norge, og fører til merker på fjellet som kanskje aldri forsvinner. I tillegg kan fjellet sprekke som følge av varmen. Denne sprekken kan være nesten usynlig først, men når det til vinteren kommer vann ned i sprekkene og fryser, vil sprekkene utvide seg og bli større. Man kan også risikere å bli politianmeldt dersom man bryter forbudet.

**Faste griller og engangsgriller**

Langs kysten finnes det mange plasser der kommunen eller andre har satt opp bålplasser eller tønnegriller. Har du mulighet er det mye bedre å bruke disse fremfor å tenne opp et eget bål. Hvis du bruker engangsgriller er det også veldig viktig at du husker å kaste denne (selvfølgelig etter at den har blitt helt kaldt).